stanford-oval/wikipedia huggingface dataset:
משגיח כשרות
תפקיד משגיח הכשרות בישראל

גוף הנמצא תחת השגחתו של משגיח כשרות מקבל תעודת הכשר מהגוף המפקח, והוא רשאי לציין שמוצריו כשרים. בישראל, חוק איסור הונאה בכשרות מייחד את הסמכות להעניק תעודת הכשר לרבנות הראשית, לרבנות הצבאית, ולרבנים שהוסמכו על-ידם. בין השאר נקבע בחוק "בעל בית אוכל לא יציג בכתב את בית האוכל ככשר, אלא אם כן ניתנה לו תעודת הכשר", וכן "בעל בית אוכל שבידו תעודת הכשר ובית האוכל מוצג בכתב ככשר, לא יגיש ולא ימכור בו מצרכים שאינם כשרים לפי דין תורה". כללים אלה חלים על העוסקים בייצור מזון, מכירתו והגשתו במסעדות.
גופי כשרות שאינם רשמיים עוקפים הנחיה זו באמצעות ציון חותמתם על גבי המוצר ללא ציון המילה 'כשר', או שימוש במילה 'בהשגחת' בצמוד לשם גוף הכשרות.
תפקיד משגיח הכשרות בישראל > המעסיק

משגיחי כשרות פועלים בשני סוגים של חוזי העסקה:
חוזה שבו המשגיח הוא שכיר של הגוף שבו הוא משמש כמשגיח.
חוזה שבו המשגיח הוא שכיר של גוף הכשרות כגון הרבנות המקומית, המועצה הדתית, הבד"ץ.
בשנת 2004 עתרה לבג"ץ התנועה להגינות שלטונית, בטענה שלא ייתכן שהאדם שתפקידו לפקח על בעל העסק יהיה מועסק על ידו. בשנת 2005 הוקמה ועדה בין-משרדית בראשות עו"ד אמנון דה-הרטוך שהגישה המלצות להסדרת הנושא, אך אלו לא יושמו. בשנת 2010 הוציא המשרד לשירותי דת "חוזר מנכ"ל" שנועד להסדיר את תחום "משגיחי הכשרות", אך לא אסר במפורש העסקת המשגיחים בידי בעל העסק. עתניאל שנלר הניח הצעת חוק שנועדה להקים רשות ממשלתית שתעסיק את משגיחי הכשרות, אך הצעת החוק לא קודמה.
הרב הראשי לישראל דוד לאו הכריז עם מינויו לתפקיד על כוונתו לטפל בנושא. ביוזמת הרב לאו הוקמה בשנת 2016 ועדה פנימית בראשות הרב מיכה הלוי שהמליצה לעבור למודל של העסקת המשגיחים כעובדי המועצות הדתיות, אך ההצעה לא קודמה בשל התנגדות משרד האוצר לעלויות שלה.  במאי 2017 נמצא כי עדיין כ-95% ממשגיחי הכשרות הכללית בישראל, מועסקים בידי בעל העסק שעליו הם נדרשים לפקח.  אותה שנה ניתן פסק בבג"ץ (הנ"ל) שהוגש בשנת 2004, ונקבע כי חובה לנתק את יחסי העבודה בין משגיח למושגח על ידי המערכת עד לסוף יוני 2018, אך הוראה זו טרם יושמה הלכה למעשה (נכון לדצמבר 2019) ביוני 2018 נעשה ניסיון נוסף לפתור את הבעיה כאשר מועצת הרבנות הראשית החליטה כי משגיחי הכשרות יועסקו באמצעות חברות כוח אדם וההחלטה עוגנה בהחלטת ממשלה מתחילת יולי 2018, אך לאחר מכן פרצה מחאה של משגיחי הכשרות שסירבו להיות מועסקים בידי חברות כוח אדם ולאחר משא ומתן בין הרבנות לבין ההסתדרות (שמשגיחי הכשרות מיוצגים בה) וניסיונות חקיקה שונים ההצעה נבלמה (נכון לדצמבר 2019).
נושא המעסיק של משגיחי הכשרות נידון בוועדות רבות בכנסת, ברבנות ובמשרד הדתות, כל הניסיונות לאגד את כלל המשגיחי בגוף אחד לא צלחו.
במערכות הכשרות הפרטיות של הבד"צים מקובל, בדרך כלל, שהמשגיח שכיר של הבד"ץ ולא של העסק, מתוך שאיפה למנוע תלות בין המשגיח לבין העסק. במערכת הכשרות הכללית מקובלות שתי השיטות אולם מרבית המשגיחים מועסקים על ידי בעלי העסק.
תפקיד משגיח הכשרות בישראל > נאמן כשרות

נאמן הכשרות הוא עובד המועסק בעסק, המשמש כנאמן של גוף הכשרות ועליו לבצע משימות מיוחדות בתחום הכשרות מלבד שאר העבודות שמוטלות עליו. תפקידו של נאמן הכשרות נמוך מזה של המשגיח ועליו להיות שומר מצוות. אולם לנאמן הכשרות ישנו יתרון על גבי המשגיח בכך שהוא נמצא במקום הייצור מרבית שעות היום.
תפקיד משגיח הכשרות בישראל > ההכשרה לתפקיד

בעבר יכול היה לשמש כמשגיח כל אדם שומר מצוות שהייתה לו זיקה כלשהי לתחום הכשרות. בשנים האחרונות בעקבות החלטה של הרב הראשי לישראל הרב יונה מצגר בשנת 2004 על כלל המשגיחים לעבור הכשרה למקצוע זה, והרבנות הראשית לישראל הסמיכה גופים פרטיים לביצוע קורסי הכשרה למשגיחי כשרות, שבסופם נערכת בחינה ברבנות הראשית ומוענקת תעודה רשמית של "משגיח על כשרות המזון".
תפקיד משגיח הכשרות בישראל > ההכשרה לתפקיד > הגופים שאושרו על ידי הרבנות הראשית

מרכז דעת
מכון עליה
מכון פוע"ה
כושרות
אורות התשובה
תפקיד משגיח הכשרות בישראל > משך השהייה בעסק

רוב ועדי הכשרות דורשים שהמשגיח יהיה נוכח בבית העסק רק זמן מה מדי יום. זמן זה אמור להיות בלתי צפוי, כדי להרתיע את בעל העסק מלבצע פעולה הנוגדת את כללי הכשרות. מדיניות זו מסתמכת גם על סוגיה בתלמוד הבבלי, בה הוזכרה האפשרות לבצע השגחת כשרות באמצעות אדם ש"יוצא ונכנס" כך שהמושגח "מירתת" - חושש מפניו.
משגיח כשרות בצה"ל

משגיח כשרות בצה"ל (בראשי תיבות: "מכ"ש") הוא חייל מסורתי, דתי או חרדי בשירות חובה בצה"ל הממלא את משגיח הכשרות במטבח הבסיס שבו הוא מוצב, מטעם הרבנות הצבאית. את הידע המקצועי הנחוץ לו לשם עבודתו הוא לומד בקורס באורך שלושה שבועות המתקיים בעיר הבה"דים. בדומה לטבחים בצה"ל בשירות חובה, לרוב מקבל המכ"ש שבוע חופש עבור כל שבוע עבודה ("שבוע-שבוע").
נגד בקבע הממלא את תפקיד משגיח הכשרות מכונה "נגד כשרות ודת". במסגרת תפקידו הוא גם ממונה על מש"קי הדת בבסיסו, ובייחוד במקרה הרווח שאין רב צבאי בבסיס.
אשה כמשגיחת כשרות

הרב משה פיינשטיין התיר לאלמנה למלא את מקום בעלה שנפטר כמשגיחת כשרות. לעומת זאת, הרב מאיר אמסעל חלק עליו וטען שאסור לאשה להיות משגיחת כשרות, ואף טען שהדבר עלול להביא למינוי נשים לתפקידים אחרים כמו רב.
בשנת 2004 החליטה מועצת הרבנות הראשית לאפשר לנשים לעבוד כמשגיחות כשרות. לאחר תוכנית ההתנתקות הוצע לנשים שפונו מגוש קטיף לעבור הכשרה מקצועית כמשגיחות כשרות. בשנת 2009 קיים ארגון הכשרות Star-K בארצות הברית קורס הכשרה מיוחד עבור משגיחות כשרות. בישראל יש משגיחות כשרות במספר מועצות מקומיות, בהם חיפה ומטה אשר.
השגחה בתחומים שמחוץ לענף המזון

בתקופה האחרונה גוברת הדרישה[דרוש מקור], בעיקר אצל צרכני הבד"צים, להענקת תעודות השגחה גם בתחומים שאינם בענף המזון, כלומר אין עיסוקו בכשרות אלא בציות להלכה. במסגרת זו נכללת השגחה על בתי השקעות, שיער לפאות נכריות ועוד.
הערות שוליים

1 2  תני פרנק, ‏"הרשות לא יכולה", השילוח, 17, דצמבר 2019
↑  אגרות משה, חלק ה', יורה דעה חלק ב', סימן מד
↑  אגרות משה, חלק ה', יורה דעה חלק ב', סימן מה
1 2  טולי פיקרש, מי לא רוצה נשים כמשגיחות כשרות?, 05/07/2009
↑  אשה כמשגיחת כשרות, אתר קטיף.נט(הקישור אינו פעיל, 12.1.2020)
↑  Women Mashgichot Star(הקישור אינו פעיל, 12.1.2020)
| כשרות |
| --- | --- | --- |
| כשרות הבשר | אבר מן החי • טרפה • סירכא • גיד הנשה • צומת הגידים • סימני הכשרות • עופות טמאים • זרוע, לחיים וקיבה • איסור אכילת חֵלֶב • שחיטה • הכשרת בשר • איסור אכילת דם • בשר שנתעלם מן העין • כחל (כשרות) |  |
| מצוות התלויות בארץ | שמיטה • יובל • טבל • תרומות ומעשרות • חלה • איסור חדש • איסור ערלה • נטע רבעי • כלאי הכרם • פאה •מתנות עניים • ביכורים |  |
| הלכות הרחקה מגויים | חלב נוכרי, גבינת נוכרי וחמאת נוכרי • יין נסך • פת עכו"ם • בישולי גויים |  |
| הכשרת כלים | טבילת כלים • הכשרת כלים • ליבון • נעיצה |  |
| איסורי תורה | בשר בחלב • חמץ בפסח • איסור אכילת שרצים |  |
| איסורי דרבנן ומנהגים | איסור לינת לילה • משקים שנתגלו • איסור אכילת קטניות בפסח • איסור שתיית מים בחילופי תקופות • אכילת דג עם בשר • אכילת דג עם חלב • אוכלים ומשקים שתחת המיטה |  |
| דינים כלליים | איסור והיתר • תערובת • מיעוט המצוי • טעם כעיקר • נותן טעם • נותן טעם לפגם • נ"ט בר נ"ט • דבר דעביד לטעמא • מעמיד • ביטול איסור לכתחילה • איסורים מבטלים זה את זה • כבוש כמבושל • תתאה גבר • מליח כרותח • עבירה מטמטמת |  |
| כשרות בעת החדשה | ירקות ללא חרקים • ג'לטין • משגיח כשרות • שטירל • בראקל |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
| --- | --- |
בקרת זהויות :  NLI: 987012976804005171
ג'מיל ח'יר

ג'מיל ח'יר (בערבית: جميل خير; נולד ב-27 בדצמבר 1961) הוא ראש המועצה המקומית פקיעין.
ביוגרפיה

נולד וגדל בפקיעין. למד בבית ספר יסודי פקיעין ובתיכון ראמה.
בשנים 1983–1980 שירת בצה"ל ביחידה 244 של גדוד חי"ר.
לאחר הצבא המשיך את לימודיו באוניברסיטת חיפה וקיבל תואר ראשון במתמטיקה, חד-חוגי, בשנת 1989. קיבל תעודת הוראה במחלקה להוראת המדעים בטכניון בשנת 1992, ועבר קורס מנהלי בתי ספר על-יסודיים בשנת 1997. לאחר מכן קיבל תואר ראשון בחינוך ובמדעי המדינה מאוניברסיטת חיפה בשנת 2002. בהמשך השלים תואר שני במדעי המדינה.
למד משפטים בקריה האקדמית אונו, והוא בעל תואר ראשון משנת 2012. לאחר מכן המשיך בלימודי משפטים באוניברסיטת חיפה וקיבל תואר שני ב-2015. באותה שנה קיבל תעודה בגישור מאוניברסיטת חיפה. בשנת 2019 הוסמך כעורך דין, ובשנת 2020 עבר קורס מאמן אישי.
משנת 1989 ועד לבחירתו כראש מועצה שימש מורה למתמטיקה בבית הספר השש-שנתי בפקיעין.
בבחירות לרשויות המקומיות ב-2024 התמודד מול ראש המועצה המכהן סויד סויד וארבעה מועמדים נוספים. בסיבוב הראשון זכה לתמיכה של 28.6% מהקולות לעומת 26.7% לסויד, ועלה לסיבוב שני מולו, בו ניצח עם 54.6% מהקולות.
נשוי לספא ואב לחמישה. מתגורר בפקיעין.
הערות שוליים

↑  نتعرّف على رؤساء البلدات الدّرزيّة المنتخَبين, مجلة العمامة
↑  הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 12209, התשפ"ד, 18 במרץ 2024, עמ' 5860
↑  ג'מיל חיר נבחר לראש מועצת פקיעין, באתר פורטל הכרמל והצפון, ‏11 במרץ 2024
מחוז יהודה ושומרון (משטרה)

| --- | --- |

 פרטים
 כינוי:  משטרת מחוז ש"י
 מדינה:  ישראל ישראל
 שיוך:   משטרת ישראל
 סוג:  מחוז משטרתי
 פיקוד
 דרגת המפקד:    ניצב
 מפקד נוכחי:  משה פינצ'י
מטה מחוז יהודה ושומרון במבשרת אדומים (במרכז)
מחוז יהודה ושומרון, הנקרא בדרך כלל מחוז שַ"י (ראשי תיבות: יהודה ושומרון), הוא אחד ממחוזות משטרת ישראל. המחוז אחראי על השטח מאזור הר חברון בדרום ועד צומת מגידו בצפון.
מחוז זה הוא המחוז השני בגודלו מבחינת שטחו מבין מחוזות המשטרה, לאחר מחוז הדרום.
היסטוריה > רקע היסטורי

כוחות משטרת ישראל החלו לפעול באזור יהודה ושומרון מיד לאחר מלחמת ששת הימים, כאשר ביולי 1967 חתם אלוף פיקוד המרכז עוזי נרקיס על צו המעניק להם את הסמכויות שהוענקו למשטרה הירדנית קודם לכן, לצד כלל הסמכויות הנתונות לחיילי צה"ל באזור. בספטמבר 1967 שונה שם נפת שכם לנפת שומרון, ונפת חברון נקראה נפת יהודה. בנוסף הוקמה נפת עזה ברצועת עזה. נפת יהודה ונפת עזה היו משתייכות למחוז הדרומי של המשטרה ונפת שומרון למחוז הצפון.
באזור יהודה ושומרון וחבל עזה גויסו שוטרים מקומיים, פלסטינים, החל מ-1970. אך השוטר הערבי המקומי הוסמך לטפל רק באוכלוסייה המקומית, ורק בעבירות אזרחיות ופליליות, בסכסוכי חמולות, בסכסוכים על רקע חילול כבוד המשפחה ובעבירות תנועה. השוטר הערבי המקומי היה מנוע מלטפל ישירות באזרחים ישראלים שביצעו עבירה בשטחים או בישראלים תושבי השטחים, והיה עליו להעביר את הטיפול בתיק לשוטר אזרח ישראל. בתפקידי הקצונה הייתה כפילות סימטרית כמעט בכל התפקידים: כך לדוגמה תפקיד קצין החקירות היה מאויש על־ידי שניים, קצין ערבי מקומי וקצין ישראלי. דרגתו של השוטר הערבי המקומי ושל השוטר הישראלי באותו תפקיד הייתה בדרך־כלל מקבילה, אך תמיד היה כפוף הקצין המקומי לכפילו הישראלי. שוטר ערבי רשאי, לדוגמה, לאותת לנהג ישראלי, שביצע עבירה לעיניו, לעצור ולבקש את פרטיו האישיים, אך הוא לא היה רשאי לעוצרו.
היסטוריה > הקמת המחוז

המחוז הוקם בספטמבר 1994 בעקבות מסקנות דו"ח ועדת שמגר לאירועי טבח מערת המכפלה, וכן עם תחילת יישום הסכם קהיר ולקראת יישום הסדר הביניים עם הרשות הפלסטינית ביהודה ושומרון. המחוז כולל שני מרחבים, מרחב יהודה שמבוסס על נפת יהודה, שהייתה כפופה למחוז הדרומי, ומרחב שומרון על בסיס נפת שומרון שהייתה כפופה למחוז הצפון. במחוז פועל המנגנון המשטרתי לתיאום ושיתוף פעולה בין משטרת ישראל לבין המשטרה הפלסטינית (ממת"ש), ראש המנגנון כפוף למפקד המחוז. מטה המחוז היה ממוקם תחילה במעלות דוד.
בקיץ 2005 החלה הקמתו של מבנה חדש כמטה המחוז במבשרת אדומים (אזור ההמכונה גם E1). המטה הוקם כחלק מתוכנית גדולה ליותר להקמת 3,500 יחידות דיור חדשות במבשרת אדומים. תוכנית שאושרה על ידי ממשלת אריאל שרון כפיצוי על תוכנית ההתנתקות. בניין המטה נחנך בתחילת 2008.
פריסת היישובים במחוז

בשטח המחוז יש 120 יישובים, מתוכם שלוש עיריות - אריאל, מעלה אדומים וביתר עילית. 12 מועצות מקומיות – אורנית, אלפי מנשה, אלקנה, אפרת, בית אל, בית אריה, מודיעין עילית, מעלה אפרים, עמנואל, קדומים, קריית ארבע וקרני שומרון. ועד מקומי – ישוב יהודי. 6 מועצות אזוריות: שומרון, מטה בנימין, גוש עציון, הר חברון, מגילות, ערבות הירדן.
מבנה המחוז

מחוז ש"י מורכב משתי יחידות משטרה מרכזיות לצד היחידות המחוזיות.
מרחב שומרון: מטה המרחב ממוקם באריאל. המטה הוקם ב-2019 וכולל את תחנת אריאל, תחנת מודיעין עילית ותחנת בנימין (ממוקמת באזור התעשייה שער בנימין).
מרחב יהודה: מטה המרחב ממוקם בקריית ארבע, וכולל את תחנת חברון האחראית על דרום גזרת חברון, תחנת עציון הממוקמת בביתר עלית ותחנת מעלה אדומים.
יחידות מחוזיות:
אגף התנועה (את"ן) ש"י. מתחלק לשתי לשכות תנועה:
את"ן שומרון, פועלת בגזרת מרחב שומרון ויושבת במטה המרחב.
את"ן יהודה, פועלת בגזרת שאר המחוז ויושבת במטה המחוז.
ימ"ר ש"י
מפלג תשאול
מפלג מודיעין
מפלג בילוש
מפלג פשיעה לאומנית
שוטרי משטרת ישראל יחד עם לוחמי יחידת דובדבן בזירת פיגוע במעלה אדומיםיס"מ ש"י
מפקדי המחוז

|  | שם | תקופת כהונה | הערות |
| --- | --- | --- | --- |
| 1 | אליק רון | 1994–1997 |  |
| 2 | יוסי סדבון | 1997–1998 |  |
| 3 | יצחק אהרונוביץ' | 1998–2000 | לימים סמפכ"ל המשטרה והשר לביטחון הפנים |
| 4 | מיקי לוי | 2000–2001 | לימים יושב ראש הכנסת |
| 5 | שחר איילון | 2001–2004 | לימים סמפכ"ל המשטרה ונציב כבאות והצלה |
| 6 | ישראל יצחק | 2004–2007 | לימים סמפכ"ל המשטרה |
| 7 | שלומי קעטבי | 2007–2009 |  |
| 8 | חגי דותן | 2009–2011 |  |
| 9 | עמוס יעקב | 2011–2012 |  |
| 10 | קובי כהן | 2012–2015 |  |
| 11 | שלומי מיכאל | 2015–2016 |  |
| 12 | משה ברקת | 2016–2021 |  |
| 13 | עוזי לוי | 2021–2024 |  |
| 14 | משה פינצ'י | 2024–מכהן |  |
הערות שוליים

↑  ראו גבולות מחוז ש"י באתר משטרת ישראל.
↑  צו בדבר כוחות משטרה הפועלים בשיתוף עם צה"ל (צו מס' 52), קמצ"ם 3 (עמ' 98)
↑  נפות המשטרה בגדה – „שומרון“ ו„יהודה“, למרחב, 29 בספטמבר 1967
1 2 3  יזהר באר, המשטרה בגדה המערבית: ידו הקצרה של החוק הלא ברור, כל העיר, 19 באוקטובר 1984
↑  אלוף בן, ישראל מתחילה בבניית מטה המשטרה באזור המחלוקת בין מעלה אדומים לי-ם, באתר הארץ, 25 באוגוסט 2005
אלוף בן, אישור בנייה ראשון באזור המחלוקת E1 - מטה מחוז ש"י של המשטרה, באתר הארץ, 25 באוגוסט 2005
↑  מירון רפופורט, מתנחלים מממנים תחנת משטרה באי-1, התמורה: בניין במז' י-ם, באתר הארץ, 26 באפריל 2006
↑  יאיר אטינגר, בימין לא מסתפקים במטה המשטרה ורוצים גם מאחז ליד מעלה אדומים, באתר הארץ, 9 בדצמבר 2007
הנרי וודסוורת' לונגפלו

| --- | --- |

 לידה:  27 בפברואר 1807 פורטלנד, ארצות הברית 
 פטירה:  24 במרץ 1882 (בגיל 75) קיימברידג', ארצות הברית 
 מדינה:  ארצות הברית 
 לאום:  אמריקאים 
 מקום קבורה:  בית הקברות מאונט אובורן 
 מקום מגורים:  Longfellow House–Washington's Headquarters National Historic Site, Brattle Street, Kirkland Street, מיין, פורטלנד, קיימברידג' 
 מקום לימודים:  מכללת באודוין 
 שפות היצירה:  איטלקית, צרפתית, פורטוגזית, אנגלית, ספרדית, גרמנית 
 זרם ספרותי:  הרומנטיקה 
 יצירות בולטות:  The Song of Hiawatha, The Sifting of Peter, Old St. David's at Radnor, The Ladder of St. Augustine, The Singers, Resignation, A Psalm of Life, Santa Filomena, The Village Blacksmith, The Skeleton in Armour, Decoration Day, The Wreck of the Hesperus, Curfew, Afternoon in February, Charles Sumner, Children Children, Flowers, The Legend Beautiful, The Bridge, The Builders, The Poet and his Songs, Voices of the Night, The Children's Hour, The Two Angels, The Old Clock on the Stairs, The Light of Stars, The Rainy Day, King Trisanku, The Building of the Ship, Paul Revere's Ride, From my Arm-Chair, The Courtship of Miles Standish, The Open Window, Stay, Stay at Home, my Heart, and Rest 
 הושפע מ:  דנטה אליגיירי, ג'ון קיטס, צ'ארלס דיקנס 
 בן או בת זוג:  Fanny Appleton Longfellow  Mary Storer Potter Longfellow 
 צאצאים:  Alice Mary Longfellow, Frances Longfellow, Charles Appleton Longfellow, Edith Longfellow, Ernest Wadsworth Longfellow, Annie Longfellow Thorp 
 פרסים והוקרה:  אות מסדר ההצטיינות במדעים ואמנויות של גרמניה  עמית האקדמיה האמריקאית לאמנויות ולמדעים 
 חתימה:   
 
הנרי וואדסוורת' לונגפלו
הנרי וואדסוורת' לונגפלו (באנגלית: Henry Wadsworth Longfellow‏; 27 בפברואר 1807 – 24 במרץ 1882) היה משורר אמריקאי פטריוטי. רוב חייו התגורר בקיימברידג' במדינת מסצ'וסטס בבית ששימש בעבר את ג'ורג' וושינגטון.
עבודתו של לונגפלו הייתה מאוד פופולרית בתקופתו וגם בימינו. שיריו נחשבים רגשניים בלשון פשוטה וברורה. לונגפלו היה משורר נערץ עוד בחייו ויום הולדתו השבעים היה מעין חג לאומי בארצות הברית, שכלל צעדות, נאומים וקריאה משיריו.
ביוגרפיה

פרק זה לוקה בחסר. אנא תרמו לוויקיפדיה ו.
לונגפלו נולד למשפחה אמריקאית מיוחסת במדינת מיין. הוא היה צאצא של ג'ון אלדן שהגיע לאמריקה על סיפון המייפלאואר וסבו לחם במלחמת העצמאות האמריקאית. אביו היה עורך דין. לונגפלו התחיל ללמוד בבית ספר פרטי בגיל שלוש, ובגיל שש הלך לבית ספר בפורטלנד. בגיל ארבע עשרה החל ללמוד בקולג' בודוון במיין.
לונגפלו הוא הראשון שתרגם את הקומדיה האלוהית של דנטה בשנת 1881 ונחשב עד היום לתרגום מהמכובדים והנקראים עד היום
תרגומים לעברית

שירת היאותה, תרגם מאנגלית: שאול טשרניחובסקי, אודיסה, מוריה, תרע"ג; ברלין, מוריה, תרפ"ב.
שירת היואתה (אפוס אינדיאני), עברית: נמרוד אשל, הוצאת שוקן, 2001
טינשיי

| --- | --- |

טינשיי, 2017
 לידה:  6 בפברואר 1993 (בת 31) לקסינגטון, קנטקי, ארצות הברית
 שם לידה:  טינשה יורגנסן קאצ'ינגווה
 מוקד פעילות:  ארצות הברית ארצות הברית
 תקופת הפעילות:  מ-2000
 מקום לימודים:  Crescenta Valley High School 
 עיסוק:  כותבת שירים • זמרת  רקדנית • מפיקת שחקנים
 סוגה:  R&B • פופ • R&B אלטרנטיבי
 שפה מועדפת:  אנגלית 
 כלי נגינה:  כלי מקלדת 
 חברת תקליטים:  תקליטי RCA • רוק ניישן
 https://www.tinashenow.com
 פרופיל ב-IMDb
 
טינשיי יורגנסן קאצ'ינגווה (באנגלית: Tinashe Jorgensen Kachingwe; נולדה ב-6 בפברואר 1993) היא זמרת, רקדנית, שחקנית, כותבת שירים ומפיקה מוזיקלית אמריקאית.
קריירה

בשנת 2012 הוציאה את המיקסטייפ הראשון שלה In Case We Die, תוך שהוציאה מיקסטייפ נוסף בשם Reverie. המיקסטייפים זכו לביקורות חיוביות ממבקרי המוזיקה, אך לא הצליחו להיכנס למצעדי הבילבורד. שנה לאחר מכן, הוציאה את המיקסטייפ השלישי שלה Black Water, שגם הוא לא נכנס למצעדי הבילבורד.
את אלבום הבכורה שלה, Aquarius, הוציאה בשנת 2014. האלבום הגיע למקום ה-17 במצעד הבילבורד 200, והסינגלים מתוכו זכו להצלחה נאה. בסך הכול, יצאו ממנו שלושה סינגלים, ביניהם הסינגל "All Hands on Deck". במרץ באותה השנה יצא השיר "I Luh Ya Papi" של ג'ניפר לופז, אותו כתבה טינשיי. במרץ 2015 יצא המיקסטייפ Amethyst, שזכה לביקורות חיוביות. בנובמבר 2016 הוציאה את אלבום האולפן השני שלה Nightride, שזכה להצלחה פחותה מזו של אלבום הבכורה שלה, כאשר הגיע למקום ה-89 במצעד הבילבורד 200. באותה השנה השתתפה בלהיט "Slumber Party" של בריטני ספירס, שנכלל באלבום האולפן התשיעי שלה, Glory. בסמוך לכך, השתתפה בכתיבת הלהיט "That's My Girl", עבור להקת הבנות האמריקאית פיפת' הרמוני. בשנת 2018 הוציאה את האלבום Joyride, שזכה להצלחה ולביקורות חיוביות.
בנובמבר 2019 הוציאה את אלבום האולפן הרביעי שלה Songs for You, מתוכו יצא הסינגל "Die a Little Bit", וארבעה סינגלים נוספים שזכו להצלחה נאה במצעדי השירים. בשנת 2020 הוציאה את השיר "Rascal (Superstar)". השיר הוא חלק מפרויקט עתידי של טינשיי.
היא נכללה ברשימת פורבס 30Under30 לשנת 2022.
חיים אישיים

בילדותה, התמודדה טינשיי עם בריונות מצד חבריה:
למעשה ממש הציקו לי בבית הספר. למדתי בבית ספר ציבורי עד כיתה ט' והחוויה הייתה די גרועה. החמצתי את נשף הסיום ואת כל החוויות בקולג' אבל אני לא מרגישה רע עם זה.
דיסקוגרפיה > אלבומי אולפן

2014: Aquarius
2016: Nightride
2018: Joyride
2019: Songs for You
2021: 333
2023: BB/ANG3L
2024: Quantum Baby
דיסקוגרפיה > מיקסטייפים

2012: In Case We Die
2012: Reverie
2013: Black Water
2015: Amethyst
דיסקוגרפיה > מיני-אלבומים

2020: Comfort & Joy
הופעות > סיבובי הופעות

2014–2015: Aquarius Tour
2016: Joyride Tour
2020: Tour for You
פרסים ומועמדויות

| שנה | פרס | קטגוריה | עבור | תוצאה | מקור |
| --- | --- | --- | --- | --- | --- |
| 2024 | פרס הווידאו קליפים של MTV | הקליפ הטרנדי הטוב ביותר | "Nasty" | מועמדות |  |
| 2024 | פרס המוזיקה של MTV אירופה | ה-R&B הטוב ביותר | טינשיי | מועמדות |  |
הערות שוליים

1 2 3  Tinashe, Billboard
↑  Tinashe Wrote J. Lo’s “I Luh Ya Papi”, The FADER (באנגלית)
↑  Release group “Glory” by Britney Spears - MusicBrainz, musicbrainz.org
↑  Fifth Harmony – That's My Girl (באנגלית), נבדק ב-2020-07-18
↑  Madison Bloom, Tinashe Shares Video for New Song “Rascal (Superstar)”, Pitchfork (באנגלית)
↑  Forbes 30 Under 30 2022: Music, Forbes (באנגלית)
↑  How Tinashe Became R&B's Next Breakout Star, web.archive.org, ‏2014-11-10
↑  Dan Heching, MTV VMAs 2024: See who won, CNN, ‏2024-09-12 (באנגלית)
↑  Here are all the winners from the 2024 MTV Europe Music Awards, euronews, ‏2024-11-11 (באנגלית)
| טינשיי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Aquarius • Nightride • Joyride • Songs for You • 333 • BB/ANG3L • Quantum Baby |  |
| מיקסטיפיים | In Case We Die • Reverie • Black Water • Amethyst |  |
| מיני-אלבומים | Comfort & Joy |  |
| סינגלים | "2 On" • "Pretend" • "All Hands on Deck" • "Player" • "Superlove" • "Company" • "Superlove" • "Flame" • "No Drama" • "Faded Love" • "Me So Bad" • "Die a Little Bit" • "Like I Used To" • "Touch & Go" • ‏"Save Room For Us" • ‏"Rascal (Superstar)" • ‏"Dance Like Nobody's Watching" • ‏"Love Line" • ‏"Pasadena" • ‏"Bouncin" • "New to You" |  |
| סינגלים שיווקיים | "Vulnerable" • "Feels Like Vegas" • "Bet" • "Watch Me Work" • "Party Favors" • "Ride of Your Life" • "Light the Night Up" • "Like I Used To" • "Throw a Fit" • "Out Tonight" • "So Much Better" • "Stormy Weather" • "Hopscotch" • "I'm Every Woman" |  |
| השתתפות בסינגלים | "Artificial People" • "Cake" • "Body Language" • "Jealous (Remix)" • "Drop That Kitty" • "All My Friends" • "Just Say" • "Duele el Corazón" • "All Caught Up" • "Freal Luv" • "Slumber Party" •  "Text from Your Ex" • "Up In This" • "Quit You" • "Might Die Young" • "Only" • "Play Fight" • "Glitch" • "Lean on Me" |  |
| סיבובי הופעות | Aquarius Tour • Joyride Tour • Tour for You |  |
| ערכים קשורים | The Stunners |  |
| --- | --- |
בקרת זהויות :  BnF: cb162509136 (data)  GND: 1062620658  ISNI: 0000 0001 0834 165X  LCCN: no2014166117  MusicBrainz: 396a9525-0994-4542-b480-c4587feeb476  VIAF: 160827051   WorldCat (עם VIAF): 160827051
GPT

דגם GPT מקורי
GPT (ראשי תיבות: Generative pre-trained transformers; בעברית: טרנספורמר מאומן מראש בעל יכולת יצירה) הוא סוג של מודל שפה גדול (LLM) ואחד מכלי הבינה המלאכותית היוצרת (Generative AI) הבולטים.
ה-GPT הראשון הוצג בשנת 2018 על ידי חברת הבינה המלאכותית האמריקאית OpenAI. המודלים של GPT הם רשתות עצביות מלאכותיות המבוססות על ארכיטקטורת הטרנספורמרים, מאומנות מראש על קבוצות נתונים גדולות של טקסט לא מתוייג, ומסוגלות ליצור תוכן טקסטואלי בדומה לתוכן המיוצר על ידי אדם. נכון לשנת 2023, לרוב ה-LLMs יש את המאפיינים הללו ולעיתים הם מכונים באופן נרחב כ-GPTs.
OpenAI פרסמה מודלים של GPT שמוספרו ברצף, כדי להרכיב את סדרת ה-"GPT-n" שלה. כל גרסה הייתה בעלת יכולות גבוהות מקודמתה, בשל גודל (מספר פרמטרים שניתנים לאימון) והאימונים המשופרים. האחרון שבהם, GPT-4, שוחרר במרץ 2023. מודלים אלו מהווים בסיס למערכות מתקדמות המשתמשות בשירותיהם למשימות ספציפיות, כולל שירות הצ'אטבוט ChatGPT.
המונח "GPT" משמש גם בשמות ובתיאורים של מודלים כאלה שפותחו על ידי חברות אחרות. לדוגמה, מודלים אחרים של בסיס GPT כוללים סדרה של דגמים שנוצרו על ידי EleutherAI, ולאחרונה שבעה דגמים שנוצרו על ידי Cerebras. כמו כן, חברות בתעשיות שונות פיתחו מערכות GPT ספציפיות למשימה בתחומיהן, כגון "EinsteinGPT" של Salesforce (עבור CRM) ו-"BloombergGPT" של בלומברג (לפיננסים).
היסטוריה

אימון מראש לטובת יצירה (GP) היה מושג ותיק ביישומי למידת מכונה, אך ארכיטקטורת הטרנספורמרים לא הייתה זמינה עד 2017, אז הומצאה על ידי עובדים בגוגל. התפתחות זו הובילה להופעתם של מודלים גדולים של שפה כמו BERT ב-2018 ו-XLNet ב-2019,
בשנת 2018, פרסמה OpenAI את המאמר שלה שכותרתו "שיפור הבנת השפה באמצעות אימון קדם גנרי", שבו הציגה את מערכת ה־GPT הראשונה.
לפני ארכיטקטורות מבוססות טרנספורמרים, מודלים של NLP עצביים (עיבוד שפה טבעית) בעלי הביצועים הטובים ביותר השתמשו בדרך כלל בלמידה מפוקחת מכמויות גדולות של נתונים מסומנים ידנית. ההסתמכות על למידה מפוקחת הגבילה את השימוש שלהם במערכי נתונים שלא היו מבוארים היטב, וגם הפכה את ההכשרה של מודלים של שפות גדולים במיוחד ליקר וגוזל זמן רב.
הגישה המפוקחת למחצה שבה השתמשה OpenAI כדי ליצור מערכת מחוללת בקנה מידה גדול – שהייתה הראשונה לעשות עם מודל GPT – כללה שני שלבים: שלב "אימון מקדים" מחולל ללא פיקוח לקביעת פרמטרים ראשוניים תוך שימוש במטרת מודלים של שפה, ופיקוח בשלב "כוונון עדין" להתאמת פרמטרים אלו למשימת יעד.